《雨中登沛县楼，赠表兄郭少府》
唐代·刘长卿

楚泽秋更远，云雷有时作。晚陂带残雨，白水昏漠漠。

伫立收烟带，洗然静寥廓。卷帘高楼上，万里看日落。

为客频改弦，辞家尚如昨。故山今不见，此鸟那可托。

小邑务常闲，吾兄宦何薄。高标青云器，独立沧江鹤。

惠爱原上情，殷勤丘中诺。何当遂良愿，归卧青山郭。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。